[{"text_idx": "#000000", "text": "sesiwn arddangos ar-lein yr academi 2020"}, {"text_idx": "#000001", "text": "Sesiwn arddangosfa flynyddol yr Academi yw uchafbwynt y flwyddyn; cynhyrchiad llawn, cyffrous, sy\u2019n rhoi cyfle i fyfyrwyr arddangos eu prosiectau a dathlu eu gwaith caled. Yn ystod ein sesiwn arddangos yn 2020, fe wnaethom ni rywbeth nad ydym erioed wedi\u2019i wneud o\u2019r blaen \u2013 cynnal ein dathliadau ar-lein!"}, {"text_idx": "#000002", "text": "Roedd ein myfyrwyr wedi bod yn gweithio o bell ar eu darnau diwedd blwyddyn yn ystod y cyfnod clo, gan dderbyn sesiynau rhith-fentora a dosbarthiadau gan ein tiwtoriaid a\u2019n mentoriaid ymroddedig. Fe wnaeth y myfyrwyr gysyniadu a ffilmio eu darnau eu hunain gyda\u2019n help ni, gan greu gweithiau hyfryd ac unigryw mewn ystod o gyfryngau \u2013 o ddawns, i air llafar, i\u2019r celfyddydau gweledol. Ysbrydolwyd llawer o ddarnau ein myfyrwyr gan yr hinsawdd wleidyddol a\u2019r mudiad Mae Bywydau Duon o Bwys/Black Lives Matter, gan arwain at gysyniadau pwerus oedd yn caniata\u0301u iddynt archwilio eu treftadaeth, eu hunanfynegiant ac i gynnig sylwadau ar ddigwyddiadau hanesyddol."}, {"text_idx": "#000003", "text": "Ar Zoom, cynhaliwyd premier preifat gennym ar gyfer ffrindiau a theulu, ac yna fersiwn gyhoeddus o\u2019r sesiwn arddangos a fynychwyd gan lawer o greadigion lleol ynghyd a\u0302 gweithwyr proffesiynol yn y diwydiant. Bu\u2019r arddangosfa yn llwyddiant ysgubol, ac roedd yn cynnwys perfformiadau byw a sawl premier o fideos myfyrwyr yr Academi, yn ogystal a\u0302 rhoi llwyfan i westai arbennig, sef yr artist cerdd lleol, B Written. Drwy gydol y digwyddiad, roedd y gefnogaeth galonogol yn amlwg yn yr holl sylwadau a dderbyniwyd gan y mynychwyr yn y blwch sgwrsio a\u2019n sianeli cyfryngau cymdeithasol. Ymhlith rhai o\u2019n hoff sylwadau mae:"}, {"text_idx": "#000005", "text": "\u201cNoson anhygoel gyda Jukebox Collective \u2013 rydych chi\u2019n ysbrydoliaeth bobl! Gwnaeth eich gwaith i mi wenu a chri\u0308o, ac o\u2019r fath dalent! Wedi gwirioni ar bob eiliad.\u201d \u2013 Catherine Young, Dawns i Bawb"}, {"text_idx": "#000006", "text": "jukebox juniors: 10 mlynedd yn ddiweddarach"}]